જૂનાગઢની નગરી ઐતિહાસીક, રાજકીય, સામાજીક, ધાર્મિક, ભાતીગળ અને તમામ વર્ગનાં લોકો વચ્ચેની ભાઈચારાની ભાવનાથી ઝળહળતી આ નગરીની એક અન્ય વિશેષતા પણ રહી છે આ નગરીમાં પ્રતિભા સંપન્ન લોકો, કલાકારો અને જુદાં-જુદાં ક્ષેત્રમાં પોતાનું કૌશલ્ય દાખવનારાં વિશિષ્ટ વ્યકિતઓથી આ સોરઠી જૂનાગઢ શહેર ગુજરાતભરમાં નામાંકિત બન્યું છે ત્યારે આ શહેરનાં એક જન્મજાત કલાકાર ગણી શકાય તેવાં વાલજીભાઈ અકબરીની વાત કરવી છે, સૌરાષ્ટ્ર ભૂમિ દૈનિક તથા ન્યુઝ ચેનલનાં દર્શકોમાં અતિ લોકપ્રિય થઈ ગયેલાં આપો-મેપો હાસ્યકથાનકનાં એક મહત્વનાં પાત્ર એવાં આપો કે જે વાલજીભાઈ અકબરીનાં નામે ઓળખાય છે.